Gvardiola De Bryuyneni Messi bilan tenglashtirdi

«Manchester Siti» jamoasi bosh murabbiyi Xosep Gvardiola Kevin de Bryuyneni o‘zi bilan birga ishlagan eng yaxshi futbolchilardan biri deb bilishi haqida aytib o‘tdi.
«De Bryuyne – men ishlagan eng yaxshi futbolchilardan biri. Messi alohida stolda. Uning yonida o‘tirish hammaga ham emas. Lekin Kevinga mumkin bo‘ladi.
De Bryuyne – yetakchi futbolchi. U to‘p uchun birinchi bo‘lib kurashga kirishadi. U to‘p bilan ham zo‘r harakatlanadi, maydonda nimalar bo‘layotganini aniq ko‘rib turadi. Har bir epizodda eng to‘g‘ri qarorni qabul qiladi.
Men Kevinni juda ham yaqindan tanimayman, lekin bilishimcha, u bo‘sh vaqtini rafiqasi va farzandi bilan o‘tkazadi. O‘yinlarga u xotirjam holatda keladi.
Shubha yo‘q, u dunyoning eng yaxshi futbolchilaridan biri. Uning jamoamizda ekani - omadimiz kelganidir. Lekin zo‘rliging tan olinishi uchun sen sovrinlar yutishing kerak bo‘ladi.
Balki men xato qilayotgandirman, lekin o‘ylashimcha, u ham shaxsiy sovrinlar yutishni istaydi», – deya qayd etgan Gvardiola.
Manba: Tribuna.uz